पुलिस सुत्रों ने सोमवार को बताया कि गांव चकहरेटी निवासी रिक्शा चालक सोनू और उसकी पत्नी लता के बीच किसी बात को लेकर कहासुनी हो गई। पति की डांट से क्षुब्ध 32 वर्षीय लता ने अपने दो पुत्रों पांच वर्षीय अभिषेक और तीन साल के अभिजीत को दूध में जहर मिलाकर पिला दिया और बाद में खुद भी पी लिया। गंभीर हालत में तीनों को देहरादून अस्पताल भेजा गया जहां रविवार को उनकी मृत्यु हो गई। इस सिलसिले में पुलिस छानबीन कर रही है।